b'\n_START_ARTICLE_\nHidrocinkit\n_START_SECTION_\nZgodovina in ime\n_START_PARAGRAPH_\nHidrocinkit je leta 1853 v Plajberku pri Beljaku na Koro\xc5\xa1kem na\xc5\xa1el in opisal Gustav Adolf Kenngott, ki je dolo\xc4\x8dil tudi njegovo kemijsko sestavo._NEWLINE_Ime je dobil po svoji kemijski sestavi, rudarsko ime cinkov cvet pa po zna\xc4\x8dilnem videzu.\n_START_SECTION_\nNahajali\xc5\xa1\xc4\x8da\n_START_PARAGRAPH_\nPomembnej\xc5\xa1a nahajali\xc5\xa1\xc4\x8da hidrocinkita so Santander (\xc5\xa0panija), Plajberk pri Beljaku (Avstrija), Rabelj in Sardinija (Italija), Nova ves, Modra \xc5\xa0tola in Zlate Hory (\xc4\x8ce\xc5\xa1ka). Nevada in Nova Mehika (ZDA), Long Kieng (Burma), Narlarla (Avstralija), Al\xc5\xbeirija in drugod._NEWLINE_Med najlep\xc5\xa1e svetovne primerke hidrocinkita spadajo primerki iz rudnika Me\xc5\xbeica, ki imajo grozdaste, lupinaste, ledvi\xc4\x8daste in sigaste oblike. Lahko so popolnoma beli ali rahko rumenkasti.'